איך אזהה את הנהג ואת הרכב?
המידע על כל נסיעה כולל את שם הנהג, מידע הלקוח מפרופיל הפייסבוק אודותיו, פרטי יצירת קשר עימו ופרטי הרכב. אנחנו ממליצים בחום ליצור קשר עם הנהג טרם הנסיעה כדי לוודא ששניכם מסונכרנים על הזמן בו מתוכננת הנסיעה להתקיים ועל המיקום המדויק של נקודת האיסוף.
he
איך אזהה את הנוסעים?
נוסעים ימתינו לך במקום שנקבע ובזמן שנקבע. באמצעות האפליקציה תוכל לצפות בשמם, בתמונתם ובמספר הטלפון שלהם. טיפ מאתנו: קבע עם הנוסע מקום איסוף שאינו עמוס מדי או מלא באנשים. בנוסף, דאג שנקודת האיסוף תהיה מקום שבו בטוח לך לעצור ובטוח לנוסע להמתין בו.
he
איך אני מבטל או משנה נסיעה?
היכנס למסך פרטי הנסיעה וערוך את פרטיה בהתאם לצורך. שים לב כי תוכל לבצע שינויים עבור נסיעה ספציפית אחת או עבור כל הנסיעות הקיימות במערכת.
he
איך אני מוצא נסיעה שיתופית?
יותר פשוט מזה, אין…מבטיחים! היכנס לאפליקציית Moovit, הזן במסך “תכנון מסלול” את כתובת המוצא וכתובת היעד שלך ולחץ על “חפש מסלול”. במידה שקיימת נסיעת Carpool רלוונטית למסלול שחיפשת, תוכל לראותה בחלק העליון של המסך (עוד לפני תוצאות החיפוש האחרות של התחבורה הציבורית). מעגל הנהגים המצטרף לשירות הנסיעות השיתופיות שלנו גדל בכל יום, כך שהסבירות שתמצא נסיעה המתאימה לך גדולה אף היא. כל מה שאתה צריך לעשות זה רק לחפש ברשימת הנסיעות המוצעות.
he
איך אני מציע נסיעה?
על מנת להציע נסיעות לנוסעי Moovit עליך לאשר אותן מראש (אנו שולחים תזכורת לאישור כל נסיעה, על מנת לוודא שהיא אכן מתקיימת ולתזכר אותך לאשרה). רק נסיעות שאתה, הנהג, אישרת ככאלו שאכן מתקיימות, יוצגו בפני הנוסעים. את הנסיעה תוכל לאשר ישירות מאפליקציית הנהג או מהודעת התזכורת הנשלחת אליך טרם הנסיעה. כמובן שכל נסיעה תוכל לאשר, לבטל או לערוך – בנפרד.
he
איך אני משריין לעצמי מקום בנסיעה?
מצאת נסיעה המתאימה למסלול שאתה מחפש? מעולה! הזמן את הנסיעה והמתן לאישורה על ידי הנהג. ברגע שהנהג יאשר את הבקשה, ישוריין עבורך מקום ברכב (לכל נסיעה יכולים להצטרף עד 3 נוסעים). אגב, אנחנו ממליצים לך להירשם לשרות ההתראות היומי שלנו לנסיעות Carpool במסך הראשי של האפליקציה או לחילופין, בתפריט ההגדרות.
he
איך מבוצעת העברת התשלום על ההשתתפות בהוצאות הנסיעה?
התשלום מועבר ישירות לחשבון הבנק של הנהג, אחת לחודש. שים לב, כי עליך להזין את פרטי כרטיס האשראי שלך בטרם תזמין נסיעה.
he
איך מחושב סכום ההשתתפות בהוצאות הנסיעה?
סכום ההשתתפות נקבע על ידי הנהג. בכל נסיעה המערכת מחשבת עבור הנהג סכום השתתפות מומלץ ומקסימאלי בהתאם לאורך הנסיעה בק”מ. הנהג יכול לבחור האם להציע מחיר נמוך או גבוה מהמחיר המומלץ (עד למחיר המקסימום). בדרך כלל, סכום ההשתתפות המוצע דומה למחיר נסיעה מקבילה בתחבורה ציבורית.
he
איך נקבע מחיר הנסיעה?
אתה, הנהג, קובע עצמאית את מחיר הנסיעה! אנו נציג בפניך את המחיר המומלץ לטעמנו לכל נסיעה אך אתה רשאי לקבוע כל מחיר שנראה לך המתאים ביותר (בטווח המחירים האפשרי הקיים). לאחר שתקבע את מחיר הנסיעה יוכלו הנוסעים להחליט האם המחיר מתאים להם ולהצטרף לנסיעה או לחפש נסיעה אחרת. שים לב, אם נוסע מבקש להצטרף אליך רק לחלק מהנסיעה, הוא ישלם את החלק היחסי של מחיר הנסיעה, בהתאם למרחק שנסע עמך.
טיפ מאתנו: באופן טבעי, ככל שמחיר הנסיעה שתקבע יהיה נמוך יותר, כך יגדל הסיכוי שלנסיעה אכן יצטרפו נוסעים.
he
האם Moovit Carpool הוא שירות "הסעת נוסעים בשכר"?
לא. השירות הוא פלטפורמה מקוונת המאפשרת חיבור בין נוסעים לנהגים הנוסעים לאותו הכיוון ומעוניינים לחלוק נסיעות. באמצעות השירות נוסעים יכולים להשתתף בהחזר חלק מהוצאות הנהג בנסיעה המשותפת. תנאי השימוש בשירות אינם מתירים הסעה בתשלום שכר או למטרות מסחריות או רווחיות.
he
האם אני חייב להשתמש בשמי האמיתי ובתמונתי האמיתית?
כן, כדי שתוכלו לזהות בקלות את הנוסע או את הנהג שלכם, אנחנו מבקשים שתעשו שימוש בתמונות אמיתיות ובשמותיכם האמיתיים (ללא כינויים…). פרופיל הפייסבוק האישי שלכם, הנהגים, ישותף עם נוסעים פוטנציאליים החברים בקהילת Moovit carpool ולהפך – הפרופיל האישי שלכם, הנוסעים, ישותף עם הנהגים הפוטנציאליים שיסיעו אתכם.
כדי שנסיעה משותפת תצא אל הפועל על שני הצדדים להסכים לה, כמובן.
he
האם ביטוח הרכב שלי מכסה גם שימוש ב- Moovit Carpool?
כמו כל נהג אחר, האחריות להיות מכוסה בביטוח נאות מוטלת עליך, הנהג. כדאי שתוודא שפוליסת הביטוח שלך מכסה הסעת נוסעים נוספים שותפים לנסיעה.
he
האם השירות פתוח לכל סוגי המכשירים הנייידים?
כן, השרות פתוח גם למשתמשי אנדרואיד וגם למשתמשי אייפון (iOS).
he
האם יש תהליך המאמת את המשתמשים בשירות?
בהחלט כן! הן הנוסעים והן הנהגים חייבים לאמת את מס’ הטלפון שלהם בטרם יוכלו להציע נסיעה או להזמין נסיעה (אנחנו רוצים להיות בטוחים שאתם זה אתם…). שימו לב שמס’ הטלפון שלכם ישותף רק אחרי הזמנת הנסיעה ואישורה על ידי הנהג, זאת כדי שתוכלו לתקשר ביניכם, במידת הצורך.
he
האם ניתן לדרג את הנוסעים ו/או את הנהגים?
כן. מעצם העובדה שמדובר בקהילה משותפת, אנחנו מאפשרים לכל אחד מהצדדים לדרג את הצד השני, בתום הנסיעה (הדירוגים מופיעים לצד פרופיל המשתמש באפליקציה, למען הנוחות). הציון הגבוה ביותר שאתה, כנהג או כנוסע, יכול לקבל הוא 5 כוכבים (זה אומר שאתה אחלה נהג או נוסע, כל הכבוד לך!) ואילו הציון הנמוך ביותר הוא של כוכב אחד. שימו לב, מכיוון שאנחנו שואפים לייצר חווית נסיעה נעימה וטובה לכל חברי הקהילה, נוסעים ונהגים בעלי דירוג נמוך לא יוכלו להשתמש בשירות…
he
כיצד מועבר אלי תשלום הנוסעים בעבור ההשתתפות בהוצאות הנסיעה?
התשלום מועבר ישירות לחשבון הבנק של הנהג, אחת לחודש (עד ל- 15 לחודש העוקב לאחר כל חודש. למשל, התשלום על חודש ינואר 2017 יועבר עד ל- 15 בפברואר 2017).
כדי שנוכל להעביר אליך את התשלום אל תשכח להכניס את פרטי חשבון הבנק שלך לאפליקציה. לחץ על התפריט במסך הראשי ולאחר מכן על “פרטי תשלום”, שם תתבקש להזין את פרטיך.
he
למה אתם מבקשים שאכתוב על עצמי בפרופיל המשתמש?
נחנו ממליצים לך (לא מחייבים…) לכתוב מס’ משפטים קצרים על עצמך. למה? הניסיון מלמד שנהגים המספרים על עצמם מעט מגדילים את הסיכוי שנוסעים יהיו מעוניינים לנסוע איתם. אתה יכול לכתוב איזו מוזיקה אתה אוהב לשמוע, מהו מקום העבודה שלך, האם אתה מגדל חיות מחמד או כל פרט אחר שייתן לנסוע הרגשה אישית יותר….
he
למה בעצם אתם צריכים שאתחבר לשירות עם חשבון הפייסבוק שלי?
אנחנו רואים אתכם, הנוסעים והנהגים, כחלק מקהילת Moovit Carpool וכחלק מכך, אנחנו מבקשים ליצור אמון וביטחון, גבוהים ככל הניתן, בקרב חברי הקהילה. התחברות לשירות באמצעות חשבון הפייסבוק שלכם היא הדרך הנוחה ביותר, מצד אחד, והטובה ביותר, מצד שני, כדי לתת לכם, נוסעים ונהגים כאחד, מידע רב יותר באשר לאדם שאתם נוסעים איתו.
he
משהו לא מסתדר לי ואני צריך לבטל את הנסיעה. מה עושים?
לאחר שבקשת הנסיעה אושרה על ידי הנהג, תוכל לבטל את הנסיעה ממסך “פרטי נסיעה”.
יחד עם זאת, אל תשכח שכולנו חברים בקהילה אחת של נוסעים ונהגים. לכן, אם אתה חייב לבטל נסיעה, נסה לעשות זאת כמה שיותר זמן מראש על מנת לאפשר לנהג להיערך לקחת נסיעה אחרת. בנוסף, זכור כי ביטולים רבים של נסיעות במערכת עלולים לגרום לחסימתך, לכן נסה להימנע ככל האפשר מביטולים שלא לצורך…
he